Rahvusvahelise avaliku õiguse alusel on õiguslik toime ainult ÜRO Euroopa Majanduskomisjoni originaaltekstidel. Käesoleva eeskirja staatust ja jõustumiskuupäeva tuleb kontrollida ÜRO Euroopa Majanduskomisjoni staatusdokumendi TRANS/WP.29/343 viimasest versioonist, mis on kättesaadav Internetis:

http://www.unece.org/trans/main/wp29/wp29wgs/wp29gen/wp29fdocstts.html

Ühinenud Rahvaste Organisatsiooni Euroopa Majanduskomisjoni (UNECE) eeskiri nr 90: ühtsed sätted, mis käsitlevad mootorsõidukite ja nende haagiste piduri asendushõõrdkatete komplektide, trummelpiduri asendushõõrdkatete ning asenduspiduriketaste ja -trumlite tüübikinnitust [2018/1706]

Sisaldab kogu kehtivat teksti kuni:

02-seeria muudatuste 4. täiendus – jõustumiskuupäev: 16. oktoober 2018

SISUKORD

1. Kohaldamisala

2. Mõisted

3. Tüübikinnituse taotlemine

4. Tüübikinnitus

5. Spetsifikatsioonid ja katsed

6. Pakendamine ja märgistamine

7. Varuosade tüübikinnituse muutmine ja laiendamine

8. Tootmise nõuetele vastavus

9. Karistused tootmise nõuetele mittevastavuse korral

10. Tootmise lõpetamine

11. Tüübikinnituskatsete eest vastutavate tehniliste teenistuste ja tüübikinnitusasutuste nimed ja aadressid

12. Üleminekusätted

LISAD

1.A Teatis piduri asendushõõrdkatete komplekti või trummelpiduri asendushõõrdkatte tüübikinnituse andmise, laiendamise, andmata jätmise, tühistamise või tootmise lõpetamise kohta vastavalt eeskirjale nr 90

1.B Teatis asenduspiduriketta või asenduspiduritrumli tüübikinnituse andmise, laiendamise, andmata jätmise, tühistamise või tootmise lõpliku peatamise kohta vastavalt eeskirjale nr 90

2. Tüübikinnitusmärgi ja tüübikinnitusega seotud andmete struktuur

3. M 1 -, M 2 - ja N 1 -kategooria sõidukite asendushõõrdkatete komplektide nõuded

4. M 3 -, N 2 - ja N 3 -kategooria sõidukite piduri asendushõõrdkatete komplektide ja trummelpiduri asendushõõrdkatete nõuded

5. O 1 - ja O 2 -kategooria sõidukite asendushõõrdkatete komplektide nõuded

6. O 3 - ja O 4 -kategooria sõidukite piduri asendushõõrdkatete komplektide ja trummelpiduri asendushõõrdkatete nõuded

7. L-kategooria sõidukite piduri asendushõõrdkatete komplektide nõuded

7.a L-kategooria sõidukite piduri hõõrdkatete komplektide rühmade määratlemise kriteeriumid

8. Sõiduki sõidupidurisüsteemist sõltumatus seisupidurisüsteemis kasutamiseks ette nähtud piduri asendushõõrdkatete komplektide tehnilised nõuded

9. Täiendavad erimenetlused seoses tootmise nõuetele vastavusega

10. Illustratsioonid

11. M- ja N-kategooria sõidukite asenduspiduriketaste ja asenduspiduritrumlite nõuded

12. O-kategooria sõidukite asenduspiduriketaste ja asenduspiduritrumlite nõuded

13. Asenduspiduriketta/-trumli katsearuande näidis

14. L 1 -, L 2 -, L 3 -, L 4 - ja L 5 -kategooria sõidukite asenduspiduriketaste nõuded:

15. L 1 -, L 2 -, L 3 -, L 4 - ja L 5 -kategooria sõidukite kettarühmade kriteeriumid:

1. KOHALDAMISALA

1.1. Käesolevat eeskirja kohaldatakse järgmiste varuosade pidurdamise põhifunktsiooni suhtes, (1) (2):

1.1.1. piduri asendushõõrdkatete komplektid, mis on ette nähtud kasutamiseks hõõrdpidurite puhul, mis moodustavad osa kooskõlas eeskirjadega nr 13, 13-H või 78 tüübikinnituse saanud M-, N-, L- ja O-kategooria sõidukite pidurisüsteemist;

1.1.2. neetidega piduriklotsi külge kinnitatavad trummelpiduri asendushõõrdkatted, mis on ette nähtud paigaldamiseks ja kasutamiseks kooskõlas eeskirjaga nr 13 tüübikinnituse saanud M3-, N2-, N3-, O3- või O4-kategooria sõidukitel;

1.1.3. sõiduki sõidupidurisüsteemist sõltumatus seisupidurisüsteemis kasutatavad piduri asendushõõrdkatete komplektid, mille suhtes kohaldatakse üksnes käesoleva eeskirja 8. lisas kindlaks määratud tehnilisi nõudeid;

1.1.4. asenduspidurikettad ja -trumlid, mis on ette nähtud kasutamiseks hõõrdpidurite puhul, mis moodustavad osa kooskõlas eeskirjaga nr 13 või 13-H tüübikinnituse saanud M-, N- ja O-kategooria sõidukite pidurisüsteemist.

1.1.5. asenduspidurikettad, mis on ette nähtud kasutamiseks hõõrdpidurite puhul, mis moodustavad osa eeskirja nr 78 kohase tüübikinnituse saanud L1-, L2-, L3-, L4- ja L5-kategooria sõidukite pidurisüsteemist.

1.2. Originaalsed pidurikettad ja -trumlid ning piduri hõõrdkatete komplektid ja trummelpiduri hõõrdkatted, mis on paigaldatud sõidukile tootmise ajal, samuti originaalsed asenduspidurikettad ja -trumlid ning piduri asendushõõrdkatete komplektid ja trummelpiduri asendushõõrdkatted kasutamiseks sõiduki hoolduses, ei kuulu käesoleva eeskirja kohaldamisalasse.

1.3. Käesolevat eeskirja ei kohaldata eriosade suhtes, mille määratlus on esitatud punktis 2.3.4.

2. MÕISTED

2.1. Üldmõisted

2.1.1. „Tootja“– organisatsioon, kes vastutab tehniliselt piduri hõõrdkatete komplektide või trummelpiduri hõõrdkatete või piduritrumlite ja -ketaste eest ning suudab tõestada, et tal on toodangu nõuetele vastavuse saavutamiseks vajalikud vahendid.

2.1.2. „Varuosa“– kas piduri asendushõõrdkatete komplekti tüüp, trummelpiduri asendushõõrdkatte tüüp, trummelpiduri asendushõõrdkate, asenduspiduritrummel või asenduspiduriketas.

2.1.3. „Originaalne osa“– originaalne piduri hõõrdkate, originaalne piduri hõõrdkatte komplekt, trummelpiduri originaalne hõõrdkate, originaalne piduritrummel või originaalne piduriketas.

2.2. Mõisted, mis on seotud piduri asendushõõrdkatete komplekti tüübiga, trummelpiduri asendushõõrdkatte tüübiga või trummelpiduri asendushõõrdkattega.

2.2.1. „Pidurisüsteem“– mõiste on määratletud eeskirja nr 13 punktis 2.3 ja eeskirja 13-H punktis 2.3 ning eeskirja 78 punktis 2.5.

2.2.2. „Hõõrdpidur“– pidurisüsteemi osa, milles piduri hõõrdkatte ja selle suhtes liikuva ratta ketta või trumli vahel tekib hõõrdumise tulemusena sõiduki liikumisele vastumõju avaldav jõud.

2.2.3. „Piduri hõõrdkatete komplekt“– hõõrdpiduri osa, mis surutakse hõõrdejõu tekitamiseks kas vastu trumlit või vastu ketast.

2.2.3.1. „Trummelpiduriseade“– trummelpiduri hõõrdkatete komplekt.

2.2.3.1.1. „Piduriklots“– trummelpiduriseadme osa, mille peal on piduri hõõrdkate.

2.2.3.2. „Ketaspiduriseade“– ketaspiduri hõõrdkatete komplekt.

2.2.3.2.1. „Klotsihoidik“– ketaspiduriseadme osa, mille peal on piduri hõõrdkate.

2.2.3.3. „Piduri hõõrdkate“– piduriklotsile või klotsihoidikule kinnitatav vastava kuju ja lõplike mõõtmetega hõõrdematerjalist osa.

2.2.3.4. „Trummelpiduri hõõrdkate“– trummelpiduril kasutatav hõõrdkate.

2.2.3.5. „Hõõrdematerjal“– toode, mis on saadud täpselt määratletud materjalide segu ning tootmisviisi tulemusena, mis koos määravad kindlaks piduri hõõrdkatte omadused.

2.2.4. „Piduri hõõrdkatte tüüp“– piduri hõõrdkatete kategooria, mille hõõrdematerjali omadused on ühesugused.

2.2.5. „Piduri hõõrdkatete komplekti tüüp“– pidurikoost, milles kasutatavate piduri hõõrdkatete komplektide hõõrdkatte tüübid, mõõtmed ja funktsionaalsed omadused on ühesugused.

2.2.6. „Trummelpiduri hõõrdkatte tüüp“– pidurikoost, milles piduriklotsile kinnitatavate hõõrdkatte osade tüübid, mõõtmed ja funktsionaalsed omadused on ühesugused.

2.2.7. „Piduri originaalne hõõrdkate“– piduri hõõrdkatte tüüp, mida on nimetatud sõiduki tüübikinnitusdokumentides, eeskirja nr 13 2. lisa punktis 8.1.1, eeskirja nr 13-H 1. lisa punktis 7.1 (3) või eeskirja nr 78 1. lisa punktis 5.4.

2.2.8. „Piduri originaalne hõõrdkatete komplekt“– sõiduki tüübikinnitusdokumentides esitatud andmetele vastav piduri hõõrdkatete komplekt.

2.2.9. „Piduri asendushõõrdkatete komplekt“– sellist tüüpi piduri hõõrdkatete komplekt, mis on käesoleva eeskirja kohaselt saanud tüübikinnituse kui piduri originaalse hõõrdkatete komplekti nõuetekohane varuosa.

2.2.10. „Trummelpiduri originaalne hõõrdkate“– sõiduki tüübikinnitusdokumentides esitatud andmetele vastav trummelpiduri hõõrdkate.

2.2.11. „Trummelpiduri asendushõõrdkate“– sellist tüüpi trummelpiduri hõõrdkate, mis on käesoleva eeskirja kohaselt saanud tüübikinnituse kui trummelpiduri originaalse hõõrdkatte nõuetekohane varuosa, mis kinnitatakse piduriklotsile.

2.2.12. „Seisupiduri hõõrdkatete komplekt“– sõidupidurisüsteemist eraldi asuvasse ja sõltumatusse seisupidurisüsteemi kuuluv ketaspiduriseade või trummelpiduriseade.

2.2.13. „Samane piduri hõõrdkatete komplekt“– piduri asendushõõrdkatete komplekt, mis on identne originaalvarustusena tarnitud ja paigaldatud piduri hõõrdkatete komplektiga ning sisaldub eeskirja nr 13 või 13-H kohases sõiduki tüübikinnituses, välja arvatud sõiduki/pidurikomplekti tootja kaubamärk, mis on ära jäetud.

2.2.14. „Samane trummelpiduri hõõrdkate“– trummelpiduri asendushõõrdkate, mis on identne originaalvarustusena tarnitud ja paigaldatud trummelpiduri hõõrdkattega ning sisaldub eeskirja nr 13 või 13-H kohases sõiduki tüübikinnituses, välja arvatud sõiduki/pidurikomplekti tootja kaubamärk, mis on ära jäetud.

2.3. Mõisted, mis on seotud asenduspiduritrumli ja asenduspiduriketta tüübikinnitusega

2.3.1. „Originaalne piduriketas/piduritrummel“

2.3.1.1. Mootorsõidukite puhul: piduriketas/piduritrummel, mida hõlmab sõiduki pidurisüsteemi tüübikinnitus eeskirja nr 13, 13-H või 78 kohaselt.

2.3.1.2. Haagiste puhul:

a) piduriketas/piduritrummel, mida hõlmab sõiduki pidurisüsteemi tüübikinnitus eeskirja nr 13 kohaselt;

b) sellise piduri piduriketas/piduritrummel, mille kohta telje tootjal on katsearuanne eeskirja nr 13 11. lisa kohaselt.

2.3.2. „Tunnuskood“ – sellega määratakse kindlaks pidurikettad või piduritrumlid, mis on hõlmatud eeskirjade nr 13 ja 13-H kohase pidurisüsteemi tüübikinnitusega. See sisaldab vähemalt tootja kaubanime või kaubamärki ja tunnusnumbrit.

Sõiduki tootja peab tehnilise teenistuse või tüübikinnitusasutuse nõudmise korral esitama andmed, millest selgub seos pidurisüsteemi tüübikinnituse ja vastava tunnuskoodi vahel.

2.3.3. Varuosad

2.3.3.1. Originaalsed asenduspidurikettad ja -piduritrumlid

2.3.3.1.1. M-, N- ja O-kategooria sõidukite puhul: originaalsed pidurikettad ja piduritrumlid, mis on ette nähtud sõiduki hoolduseks ja millele on punktis 2.3.2 nimetatud tunnuskood paigaldatud nii, et see on kustumatu ja selgesti loetav.

2.3.3.1.2. L1-, L2-, L3-, L4- ja L5-kategooria sõidukite puhul: originaalsed pidurikettad ja piduritrumlid, mis on ette nähtud sõiduki hoolduseks.

2.3.3.2. Samased pidurikettad

2.3.3.2.1. M-, N- ja O-kategooria sõidukite puhul: asenduspiduriketas, mis on keemiliste ja füüsikaliste näitajate poolest igati originaalse pidurikettaga ühesugune, välja arvatud sõiduki tootja kaubamärk, mida sellel ei ole.

2.3.3.2.2. L1-, L2-, L3-, L4- ja L5-kategooria sõidukite puhul: asenduspiduriketas, mis on keemiliste ja füüsikaliste näitajate poolest originaalpidurikettaga identne.

2.3.3.3. „Samane piduritrummel“ – asenduspiduritrummel, mis on identne originaalvarustusena tarnitud ja paigaldatud piduritrumliga ning sisaldub eeskirja nr 13 või 13-H kohases sõiduki tüübikinnituses, välja arvatud sõiduki/pidurikomplekti tootja kaubamärk ja tunnuskood.

2.3.3.4. Võrdväärsed pidurikettad ja -piduritrumlid

2.3.3.4.1. „Võrdväärsed pidurikettad M-, N- ja O-kategooria sõidukitele“– asenduspidurikettad, mis on originaalse pidurikettaga samased kõikide mõõtude, geomeetriliste omaduste ja põhiehituse poolest ning on valmistatud originaalse piduriketta materjaliga samasse alamrühma kuuluvast materjalist vastavalt punktile 5.3.3.2.

2.3.3.4.2. „Võrdväärsed pidurikettad L1-, L2-, L3-, L4- ja L5-kategooria sõidukitele“– asenduspidurikettad, mis on originaalse pidurikettaga samased kõikide mõõtude, geomeetriliste omaduste ja põhiehituse poolest ning on valmistatud samadest allpool nimetatud materjalidest:

a) pidurduspind – üks punktis 5.3.3.2.2 loetletud materjalidest;

b) Pidurduspinna ja keskosa kinnitused – samad materjalid ja mehaanilised omadused, mis originaalsel pidurikettal.

2.3.3.4.3. „Võrdväärne piduritrummel“– asenduspiduritrummel, mis on originaalse piduritrumliga samane kõikide mõõtude, geomeetriliste omaduste ja põhiehituse poolest ning on valmistatud originaalse piduritrumli materjaliga samasse alamrühma kuuluvast materjalist vastavalt punktile 5.3.3.2.

2.3.3.5. Originaalsega vahetatavad pidurikettad ja piduritrumlid

2.3.3.5.1. „Originaalsega vahetatav piduriketas“– piduriketas, mis on originaalse pidurikettaga ühesuguste kinnituse mõõtudega, kuid võib erineda ehituse, materjali koostise ja mehaaniliste omaduste poolest.

2.3.3.5.2. „Originaalsega vahetatav piduritrummel“– piduritrummel, mis on originaalse piduritrumliga ühesuguste kinnituse mõõtudega, kuid võib erineda ehituse, materjali koostise ja mehaaniliste omaduste poolest.

2.3.4. „Eriline piduriketas/piduritrummel“ – asenduspiduriketas või asenduspiduritrummel, mis ei ole hõlmatud punktidega 2.3.1–2.3.3.

2.3.5. „Funktsionaalmõõtmed“ – kõik sellised mõõtmed, mis on olulised pidurisüsteemi osade kokkusobivuse ja toimivuse poolest (vt punkti 5.3.7.1 ja 10. lisa).

2.3.6. „Piduriketta/piduritrumli tüüp“ – pidurikettad ja piduritrumlid, millel on ühesugune põhiehitus ja ühesugune materjalirühm vastavalt punktide 5.3.5.1 või 5.3.5.2 (kumb on asjakohane) liigituskriteeriumidele.

2.3.7. „Katserühm“ – piduriketaste/piduritrumlite tüüp, mis on ühesuguste näitajatega punkti 5.3.6 kohaselt.

2.3.8. „Variant“ – teatava katserühma üksik piduriketas/piduritrummel.

2.3.9. „Materjal“ – keemiline koostis ja mehaanilised omadused vastavalt punktile 3.4.1.2.

2.3.10. „Materjalirühm“ – nt liblegrafiitmalm, teras, alumiinium jmt.

2.3.11. „Materjali alamrühm“ – üks punktis 5.3.3.2 nimetatud alamrühmadest.

2.3.12. „Vähim paksus“ – selline piduriketta paksus, millest alates tuleb piduriketas vahetada.

2.3.13. „Suurim siseläbimõõt“ – selline piduritrumli siseläbimõõt, millest alates tuleb piduritrummel vahetada.

3. TÜÜBIKINNITUSE TAOTLEMINE

3.1. Konkreetse(te) sõidukitüübi (sõidukitüüpide) varuosa tüübikinnituse taotluse esitab varuosa tootja või tema nõuetekohaselt volitatud esindaja.

3.2. Eeskirja nr 13, 13-H või 78 kohaselt antud sõiduki tüübikinnitus(t)e omanik võib esitada taotluse seoses varuosaga, mis vastab sõiduki tüübikinnitus(t)e dokumentides kirjeldatud tüübile.

3.3. Taotluse korral, mis on seotud piduri asendushõõrdkatete komplekti tüübiga, trummelpiduri asendushõõrdkatte tüübiga ja trummelpiduri asendushõõrdkattega:

3.3.1. tüübikinnituse taotlusele lisatakse piduri asendushõõrdkatete komplekti või trummelpiduri asendushõõrdkatte kirjeldus kolmes eksemplaris vastavalt käesoleva eeskirja 1. lisas nimetatud punktidele ja järgmine: 3.3.1.1. joonised, millel on kujutatud piduri asendushõõrdkatete komplekti või trummelpiduri asendushõõrdkatte toimivusmõõtmed; 3.3.1.2. piduri asendushõõrdkatete komplekti või trummelpiduri asendushõõrdkatte asukoht sõidukitel, millega seoses tüübikinnitust taotletakse; 3.3.1.3. L-kategooria sõidukite piduri hõõrdkatte komplektide puhul loetelu samasse rühma kuuluvatest piduri hõõrdkatte komplektidest vastavalt 7.a lisale. Loetelu sisaldab iga piduri hõõrdkatte komplekti kohta järgmist: piduri hõõrdkatte komplekti tootja nimi, piduri hõõrdkatte komplekti tootja tunnuskood, hõõrdkatte pindala (cm2).

3.3.2. Piduri asendushõõrdkatete komplektid või trummelpiduri asendushõõrdkatted, mille jaoks tüübikinnitust taotletakse, esitatakse tüübikinnituskatseteks vajalikus koguses.

3.3.3. Taotleja lepib tüübikinnituskatsete eest vastutava tehnilise teenistusega kokku, millised on sobivad esindavad sõidukid ja/või pidurid, ning annab need tehnilise teenistuse käsutusse.

3.3.4. Pädev asutus teeb enne tüübikinnituse andmist kindlaks, kas on kehtestatud rahuldav kord, millega tagatakse toodangu vastavuse tõhus kontroll. 3.3.4.1. Taotleja esitab andmed hõõrdekäitumise kohta kooskõlas käesoleva eeskirja 9. lisa A osa punktiga 2.4.1 või 3.4.1.

3.4. Taotlus, mis on seotud asenduspiduritrumli ja asenduspiduriketta tüübikinnitusega:

3.4.1. tüübikinnituse taotlusele lisatakse asenduspiduritrumli või asenduspiduriketta kirjeldus kolmes eksemplaris vastavalt käesoleva eeskirja 1B lisas nimetatud punktidele ja järgmine:

3.4.1.1. ketta või trumli joonis(ed), millel on esitatud punktis 5.3.7.1 osutatud mõõtmed, sealhulgas vastavad lubatud hälbed, ning muu juurdekuuluv:

a) punkti 6.2.2 kohase märgistuse paiknemine ja selle kuju; mõõtmed millimeetrites;

b) kaal grammides;

c) L1-, L2-, L3-, L4- ja L5-kategooria üheosaliste piduriketaste või komposiit- ja ujuvketaste materjal.

3.4.1.2. Osade kirjeldus

Tootja peab esitama osa kirjelduse, mis sisaldab vähemalt järgmist:

a) töötlemata osa tootja;

b) töötlemata osa tootmisprotsessi kirjeldus;

c) protsessi usaldusväärsuse tõendused (nt lõhede ja pragude puudumine, mõõtmed);

d) materjali koostis, seejuures: i) keemiline koostis; ii) mikrostruktuur; iii) malmist piduriketaste ja piduritrumlite mehaanilised omadused: a) kõvadus Brinelli järgi ISO 6506-1:2005 kohaselt; b) tõmbetugevus ISO 6892:1998 kohaselt; iv) roostevabast martensiitterasest piduriketta mehaanilised omadused: Rockwelli kõvadus C ISO 6508-1 kohaselt;

e) korrosioonikaitse- või pinnatöötlus;

f) tasakaalustusmeetmete kirjeldus, suurim lubatud tasakaaluhälve;

g) lubatud kulumine (ketaspiduri väikseim piduriketta paksus või trummelpiduri suurim siseläbimõõt).

Taotlejal tuleb malmist piduriketaste puhul esitada käesoleva eeskirja 9. lisa B osa punktis 2.5 ja martensiitterasest piduriketaste puhul käesoleva eeskirja 9. lisa C osa punktis 2.5 osutatud teave ja andmed.

3.4.2. Tootmise nõuetele vastavus

Pädev asutus teeb enne tüübikinnituse andmist kindlaks, kas on kehtestatud rahuldav kord, millega tagatakse toodangu vastavuse tõhus kontroll.

3.4.2.1. Taotlejal tuleb esitada käesoleva eeskirja 9. lisa B ja C osa punktis 2 osutatud dokumendid.

3.4.3. Näidiste arv ja kasutamine

3.4.3.1. Tüübikinnituse taotlemisel tuleb esitada ketaste ja trumlite näidiseid vähemalt järgmistes tabelites osutatud arvul.

Tabelites on ka osutatud näidiste soovitatav kasutamisviis.

Nr Kontrollimine/katsetamine M-, N- ja O-kategooria sõidukite piduriketaste näidiste arv Märkused 1 2 3 4 5 6 1 Geomeetriline kontrollimine Punktid 5.3.3.1 ja 5.3.4.1 x x x x x x 2 Materjali kontrollimine Punkt 5.3.3.2 x x 3 Tasakaalustusnõuete kontrollimine Punkt 5.3.7.2 x x x x 4 Kulumisnõude märgistuse kontrollimine Punkt 5.3.7.3 x x x x 5 Vastupidavuse katse – soojuslik väsimine 11. lisa punktid 4.1.1, 4.2.1 ning 12. lisa punktid 4.1.1, 4.2.1 x x 6 Vastupidavuse katse – suure koormuse katse 11. lisa punktid 4.1.2, 4.2.2 ning 12. lisa punktid 4.1.2, 4.2.2 x 7 Sõidupiduri toimivuse katse sõidukiga 11. lisa punkt 2.2 ning 12. lisa punkt 2.2 Ketaste paar Kas esi- või tagatelg 8 Seisupiduri toimivuse katse sõidukiga 11. lisa punkt 2.3 ning 12. lisa punkt 2.3 Ketaste paar Kui see on asjakohane 9 Sõidupiduri toimivuse katse veojõustendil 11. lisa punkt 3.3 ning 12. lisa punkt 3.3 x Sõidukikatse alternatiivne katse





Nr Kontrollimine/katsetamine Näidiste arv L1-, L2-, L3-, L4- ja L5-kategooria sõidukite piduriketaste puhul Märkused 1 2 3 4 5 1 Geomeetriline kontrollimine Punktid 5.3.3.1 ja 5.3.4.1 x x x x x 2 Kulumisnõude märgistuse kontrollimine Punkt 5.3.7.3 x x x x x 3 Pidurduspinna materjal ja kõvadus Punkt 5.3.3.2 x 4 Keskosa ja kinnituste materjali kontroll 15. lisa punktid 2.4 ja 2.5 x 5 Sõidutakistuse staatilise pöördemomendi katse 14. lisa punkt 2 x x 6 Sõidupiduri toimivus 14. lisa punkt 3.2 x 7 Soojuslik väsimine 14. lisa punkt 5.1 x 8 Sõidupiduri toimivus veojõustendil 14. lisa punkt 4.3 Sõidukikatse alternatiivne katse

3.4.3.2. Igale trumlile ja kettale, välja arvatud need, millele tehakse geomeetriline katse ja materjali katse, tuleb lisada vajalik arv sobivaid hõõrdkatete komplekte, millel on tüübikinnitus eeskirja nr 13, 13-H või 90 kohaselt.

3.4.3.3. Juhul kui on nõutav võrdlemine originaalse piduriketta või piduritrumliga, tuleb esitada vastavalt vajadusele kas originaalsete piduriketaste või originaalsete piduritrumlite teljekomplekt.

3.4.3.4. Kui tüübikinnitust taotletakse asenduspidurikettale/-trumlile, tuleb esitada kaks originaalset asenduspiduriketast/-trumlit mõõtmete ja materjali võrdlemiseks.

3.4.3.5. Kui tüübikinnitust taotletakse originaalsega vahetatavale asenduspidurikettale/-trumlile, tuleb esitada kaks originaalset asenduspiduriketast/-trumlit mõõtmete võrdlemiseks.

4. TÜÜBIKINNITUS

4.1. Kui käesoleva eeskirja kohaselt tüübikinnituse saamiseks esitatud varuosa vastab allpool esitatud punkti 5 nõuetele, antakse varuosale tüübikinnitus.

4.1.1. Kui tegemist on piduri asendushõõrdkatete komplektidega, mis on ette nähtud kasutamiseks L-kategooria sõidukitel, millel on kombineeritud pidurisüsteem eeskirja nr 78 punkti 2.9 tähenduses, hõlmab tüübikinnitus üksnes sõiduki telgedel asuva(te) piduri hõõrdkatete komplekti kombinatsiooni/kombinatsioone, mida on katsetatud vastavalt käesoleva eeskirja 7. lisale.

4.2. Igale tüübikinnituse saanud varuosale antakse neljast järgmisest rühmast koosnev tüübikinnitusnumber:

4.2.1. esimesed kaks numbrit (praegu 02, mis tähistab käesolevat eeskirja koos 02-seeria muudatusega) näitavad muudatuste seeriat, mis hõlmab tüübikinnituse väljaandmise ajal eeskirjas tehtud kõige uuemaid olulisi tehnilisi muudatusi;

4.2.2. järgmine koht näitab varuosa kategooriat järgmiselt: A piduri asendushõõrdkatete komplekt B piduritrumli asendushõõrdkate C asenduspiduriketas D asenduspiduritrummel;

4.2.3. järgmine numbrijada tähistab tootjat, piduri hõõrdkatte tüüpi, ketta tüüpi või trumli tüüpi. Arvuline järelliide näitab: a) piduriklotsi, klotsihoidikut või täpset mõõtu piduritrumli hõõrdkatte korral; b) katserühma asenduspiduriketta või -trumli korral. Katserühmana kinnitatud variandid esitatakse loeteluna teatise liites. _ _ _ _ _ _ _ / _ _ _ _ Numbriline järelliide näitab katserühma/piduriklotsi/klotsihoidikut/varuosa täppismõõtu Numbrijada näitab (tootjat ja) varuosa tüüpi 1 koht (A–D) näitab varuosa kategooriat 2 kohta näitavad muudatuste seeriat (01–99) Näide: 0 2 C 0 03 5 9 / 07 2 4 8 Katserühm nr 07248 Tüüp nr 00359 Piduriketas muudatuste seeria 02

4.2.4. L-kategooria sõidukite piduri hõõrdkatte komplektide puhul antakse samasse rühma kuuluvatele 7.a lisa kohaselt kindlaks määratud piduri hõõrdkatte komplektidele sama tüübikinnitusnumber, mis anti piduri hõõrdkatte esindavale komplektile.

4.3. Üks ja sama kokkuleppeosaline ei või anda ühte ja sama numbrit teisele varuosale. Sama tüübikinnitusnumbrit kandvat varuosa võib kasutada mitme sõidukitüübi puhul.

4.4. Teade varuosale käesoleva eeskirja kohase tüübikinnituse andmise, laiendamise, andmata jätmise või sõiduki tootmise lõpetamise kohta edastatakse käesolevat eeskirja kohaldavatele 1958. aasta kokkuleppe osalistele, kasutades käesoleva eeskirja 1. lisas esitatud vormi.

4.5. Igale varuosale, mis on saanud tüübikinnituse käesoleva eeskirja alusel, kinnitatakse selgesti nähtavasse ja kergesti juurdepääsetavasse kohta rahvusvaheline tüübikinnitusmärk, millel on:

4.5.1. ringjoonega ümbritsetud E-täht, millele järgneb tüübikinnituse andnud riigi tunnusnumber (4);

4.5.2. käesoleva eeskirja number, millele järgneb R-täht, mõttekriips ja punktis 4.5.1 nimetatud ringist paremale jääv tüübikinnitusnumber.

4.6. Punktis 4.5 nimetatud tüübikinnitusmärk peab olema selgesti loetav ja kustumatu.

4.7. Käesoleva eeskirja 2. lisas on esitatud näited tüübikinnitusmärgi ning eespool ja punktis 6.1.5 esitatud tüübikinnitusega seotud andmete struktuuri kohta.

5. SPETSIFIKATSIOONID JA KATSED

5.1. Üldandmed

Varuosa peab olema nii välja töötatud ja valmistatud, et kui sellega asendatakse sõidukile paigaldatud originaalne osa, siis vastab sõiduki pidurdustõhusus tüübikinnituse saanud sõidukitüübi pidurdustõhususele.

Täpsemalt:

a) varuosa, millele on antud tüübikinnitus enne eeskirja nr 13 09-seeria muudatusi või eeskirja nr 13-H esialgsel kujul või eeskirja nr 78 01-seeria muudatusi, peab vastama vähemalt asjaomasele eespool nimetatud eeskirja tasemele;

b) varuosal peavad olema asendatava originaalse osaga sarnased toimivuse näitajad;

c) varuosal peavad olema nõuetekohased mehaanilised näitajad;

d) piduri hõõrdkatted ei tohi sisaldada asbesti;

e) trummelpiduri/ketaspiduri asendushõõrdkate peab olema piisavalt vastupidav temperatuurist põhjustatud deformatsioonidele;

f) piduriketta vähim paksus ei tohi olla väiksem originaalse piduriketta vähimast paksusest, nagu selle on kindlaks määranud sõiduki tootja;

g) piduritrumli suurim siseläbimõõt ei tohi olla suurem originaalse piduritrumli suurimast läbimõõdust, nagu selle on kindlaks määranud sõiduki tootja.

5.1.1. Piduri asendushõõrdkatete komplektid või trummelpiduri asendushõõrdkatted, mis vastavad eeskirja nr 13 või 13-H või eeskirja nr 78 kohastes sõiduki tüübikinnituse dokumentides nimetatud tüübile, loetakse vastavaks käesoleva eeskirja punkti 5 nõuetele.

5.1.2. Asenduspidurikettad ja asenduspiduritrumlid, mis vastavad eeskirja nr 13 või 13-H kohastes sõiduki tüübikinnituse dokumentides nimetatud tunnuskoodile, ja asenduspidurikettad, mis vastavad eeskirja nr 78 kohastes sõiduki tüübikinnituse dokumentides nimetatud tüübile, loetakse vastavaks käesoleva eeskirja punkti 5 nõuetele.

5.1.3. Samaseid piduri asendushõõrdkatete komplekte ega samaseid trummelpiduri asendushõõrdkatteid ei ole vaja katsetada punkti 5.2.1 nõuete kohaselt, kui täidetud on järgmised tingimused:

a) tüübikinnituse taotleja tõendab, et ta toodab ja tarnib asjaomaseid piduri hõõrdkatete komplekte või trummelpiduri hõõrdkatteid sõiduki või pidurite tootjale sõiduki teatava mudeli, telje või pidurite originaalseks varustuseks, nagu osutatud 1.A lisa punktis 6;

b) tehniline teenistus ja/või tüübikinnitusasutus kontrollib, kas taotleja toodab ja tarnib asjaomast osa, mida on nimetatud eeskirja nr 13 2. lisa 1. liites või eeskirja nr 13-H 1. lisa liites, punktis „Piduri hõõrdkatete mark ja tüüp“ (5);

c) tüübikinnituse taotleja jätkab originaalsete ja samaste osade tootmist: i) samast toorainete segust; ii) sama tootmisprotsessiga; iii) samal tootmisliinil; iv) sama kvaliteedi tagamise süsteemiga ning v) samade käesoleva eeskirja punktis 8.4.1 osutatud tootmise nõuetele vastavuse katsete tulemustega, mis originaalsete osade puhul.

Selles punktis nimetatud nõuetele vastavuse tõendamist täiendab tüübikinnituskatsete eest vastutava tehnilise teenistuse tehtud kohapealne audit. Auditi tegemiseks võimaldab tootja juurdepääsu protsessi vooskeemile ja kontrollikavale.

5.2. Nõuded, mis on seotud piduri asendushõõrdkatete komplekti tüübiga, trummelpiduri asendushõõrdkatte tüübiga ja trummelpiduri asendushõõrdkattega

5.2.1. Toimivusnõuded

5.2.1.1. M1-, M2- ja N1-kategooria sõidukite piduri asendushõõrdkatete komplektid

Vähemalt üks tüübikinnituseks esitatud hõõrdkatet esindav piduri asendushõõrdkatete komplekt paigaldatakse sõidukile ja seda katsetatakse vastavalt 3. lisa nõuetele vähemalt ühel sõidukil, mis vastab sõidukitüübile, mille jaoks tüübikinnitust taotletakse, ning see peab vastama nimetatud 3. lisas sätestatud tingimustele. Esindav (esindavad) sõiduk(id) valitakse eri liiki sõidukite hulgast halvima võimaluse analüüsi alusel (6). Kiirustundlikkuse ja soojenemata pidurite võrdväärsuse katsetamisel kasutatakse ühte 3. lisas kirjeldatud kahest meetodist.

5.2.1.2. M3-, N2 ja N3-kategooria sõidukite piduri asendushõõrdkatete komplektid ja trummelpiduri asendushõõrdkatted

Vähemalt üks tüübikinnituseks esitatud hõõrdkatet esindav piduri asendushõõrdkatete komplekt või trummelpiduri asendushõõrdkatete komplekt paigaldatakse sõidukile ja seda katsetatakse vastavalt 4. lisa nõuetele vähemalt ühel sõidukil või piduril, mis vastab sõidukitüübile, millega seoses tüübikinnitust taotletakse, kasutades ühte kahest punktis 1 (sõidukikatse) või punktis 2 (veojõustendi katse) kirjeldatud meetodist, ning see peab vastama nimetatud lisas sätestatud tingimustele. Esindav (esindavad) sõiduk(id) või pidur(id) valitakse eri liiki sõidukite hulgast halvima võimaluse analüüsi alusel (7).

5.2.1.3. O1- ja O2-kategooria sõidukite piduri asendushõõrdkatete komplektid

Piduri asendushõõrdkatete komplekte katsetatakse 5. lisa nõuete kohaselt ning need peavad vastama kõnealuses lisas sätestatud nõuetele.

5.2.1.4. O3- ja O4-kategooria sõidukite piduri asendushõõrdkatete komplektid ja trummelpiduri asendushõõrdkatted

Piduri asendushõõrdkatete komplekte ja trummelpidurite asendushõõrdkatteid katsetatakse 6. lisa nõuete kohaselt ning need peavad vastama kõnealuses lisas sätestatud nõuetele. Katsetamisel kasutatakse ühte eeskirja nr 13 11. lisa 2. liite punktis 3 kirjeldatud kolmest meetodist.

5.2.1.5. L-kategooria sõidukite piduri asendushõõrdkatete komplektid

Lubatud on kontrollida piduri hõõrdkatte komplekti, mis esindab piduri hõõrdkatte komplektide rühma, mis on moodustatud 7.a lisa kriteeriumide kohaselt.

Esindava piduri hõõrdkatte komplekt vastab eelduste kohaselt kõige raskematele kasutustingimustele.

Esindava piduri hõõrdkatte komplektiga saadud tulemused loetakse kehtivateks kõigi ühte ja samasse rühma kuuluvate piduri hõõrdkatte komplektide puhul vastavalt 7.a lisas esitatud rühmitamise kriteeriumidele.

Vähemalt üks tüübikinnituseks esitatud hõõrdkatet esindav piduri asendushõõrdkatete väljavalitud komplekt paigaldatakse sõidukile ja seda katsetatakse vastavalt 7. lisa nõuetele vähemalt ühel sõidukil, mis vastab sõidukitüübile, mille jaoks tüübikinnitust taotletakse, ning see peab vastama nimetatud 3. lisas sätestatud tingimustele. Esindav (esindavad) sõiduk(id) valitakse eri liiki sõidukite hulgast halvima võimaluse analüüsi alusel (8).

5.2.2. Mehaanilised omadused

5.2.2.1. M1-, M2-, N1-, O1-, O2-, ja L-kategooria sõidukite piduri asendushõõrdkatete komplektid

5.2.2.1.1. Tüübikinnituseks esitatud piduri asendushõõrdkatete komplektide nihketugevust katsetatakse standardi ISO 6312:1981 või ISO 6312:2001 kohaselt.

Väikseim lubatud nihketugevus on ketaspiduriseadme puhul 250 N/cm2 ning trummelpiduriseadme puhul 100 N/cm2.

5.2.2.1.2. Tüübikinnituseks esitatud piduri asendushõõrdkatete komplektide kokkusurutavust katsetatakse standardi ISO 6310:1981, ISO 6310:2001 või ISO 6310:2009 kohaselt.

Kokkusurutavus ei tohi ketaspiduriseadme puhul olla suurem kui 2 % keskkonnatemperatuuril ja 5 % temperatuuril 400 °C ning trummelpiduriseadme puhul suurem kui 2 % keskkonnatemperatuuril ja 4 % temperatuuril 200 °C. Käesolev nõue ei kehti seisupiduri hõõrdkatete komplektide kohta.

5.2.2.2. M3-, N2-, N3-, O3- ja O4-kategooria sõidukite piduri asendushõõrdkatete komplektid ja trummelpiduri asendushõõrdkatted

5.2.2.2.1. Nihketugevus

See katse tehakse üksnes ketaspiduriseadmete puhul.

Tüübikinnituseks esitatud piduri asendushõõrdkatete komplektide nihketugevust katsetatakse standardi ISO 6312:1981 või ISO 6312:2001 kohaselt. Piduri hõõrdkatete komplektid võib jagada kaheks või kolmeks osaks vastavalt katsemehhanismi võimsusele.

Väikseim lubatud nihketugevus on 250 N/cm2.

5.2.2.2.2. Kokkusurutavus

Tüübikinnituseks esitatud piduri asendushõõrdkatete komplektide ja trummelpiduri asendushõõrdkatete kokkusurutavust katsetatakse standardi ISO 6310:1981, ISO 6310:2001 või ISO 6310:2009 kohaselt. Kasutada võib I tüübi näidisele vastavaid lamedaid katsekehasid.

Kokkusurutavus ei tohi ketaspiduriseadme puhul olla suurem kui 2 % keskkonnatemperatuuril ja 5 % temperatuuril 400 °C ning trummelpiduriseadme puhul suurem kui 2 % keskkonnatemperatuuril ja 4 % temperatuuril 200 °C.

5.2.2.2.3. Materjali kõvadus (9)

Nimetatud nõuet kohaldatakse trummelpiduri hõõrdkatete komplektide ja trummelpiduri hõõrdkatete suhtes.

Tüübikinnituseks esitatud piduri asendushõõrdkatete komplektide või trummelpiduri asendushõõrdkatete kõvaduskatseid tehakse standardi ISO 2039-2:1987 kohaselt.

Hõõrdematerjali hõõrdepinna kõvadus on eri tootepartiidest (kui on olemas) pärit viie näidiseks võetud hõõrdkatte keskmine kõvadus, kusjuures iga piduri hõõrdkatte puhul tehakse mõõtmised viies eri kohas.

5.3. Tehnilised nõuded, mis on seotud asenduspiduritrumli ja asenduspiduriketta tüübikinnitusega

Kõik varuosad jagatakse nelja rühma:

a) originaalsed pidurikettad/piduritrumlid;

b) samased pidurikettad/piduritrumlid;

c) võrdväärsed pidurikettad/piduritrumlid;

d) originaalsega vahetatavad pidurikettad/piduritrumlid.

Asenduspiduriketast ja asenduspiduritrumlit katsetatakse vastavalt sellele, millisesse rühma see kuulub, järgmiselt:

Sõidu-takistuse staatiline pöörde-moment (ainult L1-, L2-, L3-, L4- ja L5-kategooria sõidukite puhul) Eeskirjade nr 13/13-H/78 kohased toimivuse katsed (tüüp 0, I, II jne) Katse dünaamiliste hõõrdeomaduste võrdlemiseks originaalse osa näitajatega Vastupidavuse katse (suur koormus ja soojuslik väsimine) Originaalsed varuosad Ketast ei käsitleta käesolevas eeskirjas. Samased osad Ei Ei Ei Ei Võrdväärsed osad Ei Ei Ei Katse veojõustendil Originaalsega vahetatavad osad Staatiline stendikatse Sõidukikatse või teise võimalusena katse veojõustendil Sõidukikatse või teise võimalusena katse veojõustendil Katse veojõustendil

Nõuded M- ja N-kategooria sõidukite piduritrumlite ja -ketaste katsetamiseks on esitatud 11. lisas.

Nõuded O-kategooria sõidukite piduritrumlite ja -ketaste katsetamiseks on esitatud 12. lisas.

Nõuded L1-, L2-, L3-, L4- ja L5-kategooria sõidukite piduriketaste katsetamiseks on esitatud 14. lisas.

5.3.1. Originaalsed asenduspidurikettad ja -trumlid

5.3.1.1. Originaalsed asenduspidurikettad ja -trumlid ei kuulu käesoleva eeskirja kohaldamisalasse, kui neile on punktis 2.3.2 nimetatud tunnuskood kantud nii, et see on kustumatu ja selgesti loetav.

5.3.2. Samased pidurikettad/piduritrumlid

5.3.2.1. Tüübikinnituse taotleja peab tehnilisele teenistusele ja/või tüübikinnitusasutusele tõendama, et ta toodab ja tarnib asjaomaseid piduritrumleid või -kettaid sõiduki tootjale sõiduki teatava mudeli või telje originaalseks varustuseks, nagu osutatud 1.B lisa punktis 4. Tõendamisel tuleb esitada kontrollitavad tõendid selle kohta, et piduritrumleid ja -kettaid toodetakse vastavalt samadele tootmise ja kvaliteedi tagamise süsteemidele ja samades tingimustes nagu eeskirja punktis 2.3.1 nimetatud originaalseid osi. Täpsemalt on nõutav, et tüübikinnituse taotleja jätkab originaalsete ja samaste osade tootmist:

a) samast toorainest ning sama koostise ja mikrostruktuuriga;

b) sama tootmisprotsessiga;

c) samal tootmisliinil;

d) sama kvaliteedi tagamise süsteemiga ning

e) samade käesoleva eeskirja punktis 8.4.2 osutatud tootmise nõuetele vastavuse katsete tulemustega, mis originaalsete osade puhul.

Selles punktis nimetatud nõuetele vastavuse tõendamist täiendab tüübikinnituskatsete eest vastutava tehnilise teenistuse tehtud kohapealne audit. Auditi tegemiseks võimaldab tootja juurdepääsu protsessi vooskeemile ja kontrollikavale.

5.3.2.2. Kuna samased pidurikettad ja -trumlid vastavad samadele nõuetele, mis originaalsed osad, ei ole sätestatud katsetamise nõudeid.

5.3.3. Võrdväärsed asenduspidurikettad ja -trumlid

5.3.3.1. Geomeetrilised nõuded

Pidurikettad ja -trumlid peavad olema originaalsete ketaste ja trumlitega samased nii kõikide mõõtude, geomeetriliste näitajate, lubatud hälvete kui ka põhiehituse osas.

5.3.3.2. Materjalide ja metallidega seotud nõuded

Et asenduspiduriketast või -trumlit saaks lugeda võrdväärseks, peab see olema valmistatud samast materjali alamrühmast, millest originaalne piduriketas või -trummel. On olemas neli originaalsete osade materjali alamrühma.

Katsestandard Alamrühm 1 Tavaline malm DIN EN 1561 EN-GJL-200 Alamrühm 2 Tavaline suure süsinikusisaldusega EN-GJL-150 Alamrühm 3 Legeeritud suure süsinikusisaldusega Alamrühm 4 Legeerimata suure süsinikusisaldusega Süsinikusisaldus (protsentides) 3,20–3,60 3,60–3,90 3,55–3,90 3,60–3,90 Ränisisaldus (protsentides) 1,70–2,30 1,60–2,20 1,60–2,20 1,60–2,20 Mangaanisisaldus protsentides Vähemalt 0,40 Vähemalt 0,40 Vähemalt 0,40 Vähemalt 0,40 Kroomisisaldus protsentides Kuni 0,35 Kuni 0,35 0,30–0,60 Kuni 0,25 Vasesisaldus (protsentides) — 0,30–0,70 0,30–0,70 Kuni 0,40 Kõvadus HBW ISO 6506-1:2005 190–248 160–210 180–230 160–200 Tõmbetugevus (N/mm2) Standard ISO 6892:1998. Vähemalt 220 Vähemalt 160 Vähemalt 170 Vähemalt 150

5.3.3.2.1. Selleks et M-, N- ja O-kategooria sõidukite asenduspiduriketast või -trumlit saaks lugeda võrdväärseks, peab see olema valmistatud samast materjali alamrühmast, millest originaalne piduriketas või -trummel. On olemas neli originaalsete osade materjali alamrühma.

5.3.3.2.2. L1-, L2-, L3-, L4- ja L5-kategooria sõidukite roostevabast martensiitterasest pidurduspind. Selleks et asenduspiduriketast saaks lugeda võrdväärseks, peab see olema valmistatud samast materjali alamrühmast, millest originaalne piduriketas. On olemas viis originaalsete osade materjali alamrühma.

Katsestandard Alamrühm 1 JIS SUS 410 Alamrühm 2 X 10 Cr 13 EN 10088/2 Alamrühm 3 X 12 Cr 13 EN 10088/2 Alamrühm 4 X 20 Cr 13 EN 10088/2 Alamrühm 5X 30 Cr 13 EN 10088/2 Süsinikusisaldus protsentides 0,02–0,10 0,08–0,12 0,08–0,15 0,16–0,25 0,26–0,35 Ränisisaldus protsentides Kuni 0,80 Kuni 1,00 Kuni 1,00 Kuni 1,00 Kuni 1,00 Mangaanisisaldus protsentides 0,50–2,50 Kuni 1,00 Kuni 1,50 Kuni 1,50 Kuni 1,50 Kroomisisaldus protsentides 10,00–14,50 12,00–14,00 11,50–13,50 12,00–14,00 12,00–14,00 Rauasisaldus protsentides ülejäänu Kõvadus HRC ISO 6508-1:2005 30–40 30–40 30–40 30–40 30–40

5.3.3.3. Toimivusnõuded

Osa peab läbima suure koormuse ja soojusliku väsimise vastupidavuse katse vastavalt 11. ja 12. lisale.

5.3.3.3.1. M-, N- ja O-kategooria sõidukite piduriketas ja piduritrummel

Osa peab läbima suure koormuse ja soojusliku väsimise vastupidavuse katse vastavalt 11. ja 12. lisale.

5.3.3.3.2. L1-, L2-, L3-, L4- ja L5-kategooria sõidukite piduriketas

Osa peab läbima suure koormuse ja soojusliku väsimise vastupidavuse katse vastavalt 14. lisale.

5.3.4. Originaalsega vahetatavad asenduspidurikettad ja -trumlid

5.3.4.1. Geomeetrilised nõuded

Punktide 5.3.4.1.1 ja 5.3.4.1.2 nõuded ja kinnituspinna mõõtmete kokkulangevuse nõue.

Originaalsega vahetatav asenduspiduriketas või -trummel võib erineda originaalsest osast ehituse osas järgmiselt:

a) ventileerimise viis ja geomeetria (ventileeritavate ketaste puhul);

b) ühest materjalist või komposiitmaterjalist ketas või trummel;

c) pinnatöötlus (nt uurded, pilud vmt).

5.3.4.1.1. Ketaste puhul tuleb järgida järgmisi maksimumväärtusi:

M1, N1, O1, O2 M2, N2, M3, N3, O3, O4 Paksuse kõrvalekalle 0,015 mm 0,030 mm 0,040 mm Tööpinna paksuse kõrvalekalle (ainult ventileeritavatel ketastel) 1,5 mm 2,0 mm 2,0 mm Hõõrdepinna külgsuunaline kulumine 0,050 mm (10) 0,15 mm (10) 0,15 mm (10) Kinnitusavade kõrvalekalle H9 H9 H9 Piduriketta südamiku rööpsus 0,100 mm 0,100 mm 0,100 mm Kokkupuutuva pinna tasasus 0,050 mm 0,050 mm 0,050 mm Hõõrdepinna karedus (11) 3,2 μm 3,2 μm 3,2 μm

5.3.4.1.2. Trumlite puhul tuleb järgida järgmisi maksimumväärtusi:

M1, N1, O1, O2 M2, M3, N2, N3, O3, O4 Hõõrdepinna radiaalsuunaline kulumine 0,050 mm 0,100 mm Kinnitusavade kõrvalekalle H9 H9 Ovaalsus 0,040 mm 0,150 mm Kokkupuutuva pinna tasasus 0,050 mm 0,050 mm Hõõrdepinna karedus (12) 3,5 μm 3,5 μm

5.3.4.2. Toimivusnõuded

Osaga tehakse järgmised katsed vastavalt 11. ja 12. lisale M, N- ja O-kategooria sõidukite puhul ning vastavalt 14. lisale L1-, L2-, L3-, L4- ja L5-kategooria sõidukite puhul:

a) eeskirja nr 13, 13-H või 78 kohane toimivuskatse;

b) katse dünaamiliste hõõrdeomaduste võrdlemiseks originaalse osa näitajatega

c) suure koormuse ja soojusliku väsimise vastupidavuse katse.

5.3.5. Tüüp

Pidurikettaid ja -trumleid, mis ei erine allpool nimetatud põhinäitajate poolest, loetakse ühes katsearuandes või tüübikinnituses ühte tüüpi kuuluvaks:

5.3.5.1. Piduriketaste tüüpide kriteeriumid

5.3.5.1.1. Põhiehitus

a) ventileerimisega või ilma (nt avadega, ventileeritavad);

b) ventilatsiooni ehitus;

c) pind (kas uurete või avadega või ilma);

d) rumm (kas sisseehitamata või sisseehitatud seisupiduritrumliga);

e) kooste (jäik, poolujuv, ujuv jne);

f) südamik (kas sisseehitamata või sisseehitatud seisupiduritrumliga);

5.3.5.1.2. Materjalirühm

M-, N- ja O-kategooria sõidukite piduriketaste puhul loetakse kõiki materjalirühmasid (sh nende alamrühmasid) eraldi tüüpi kuuluvaiks.

L1-, L2-, L3-, L4- ja L5-kategooria sõidukite puhul loetakse kõiki materjalirühmasid (v.a roostevabast martensiitterasest alamrühm) eraldi tüüpi kuuluvaiks.

5.3.5.1.2.1. Malm

5.3.5.1.2.2. Teras

5.3.5.1.2.3. Komposiitmaterjalid

5.3.5.1.2.4. Mitmest materjalist koosnev

5.3.5.2. Piduritrumlite tüüpide kriteeriumid:

a) materjalirühm (nt teras, malm, komposiitmaterjal);

b) rumm (olemas/puudub);

c) komposiitehitus.

5.3.6. Katserühma kriteeriumid (ühe rühma piires)

Originaalsega vahetatavate osade puhul on võimalik katserühmades katseid teha vaid juhul, kui kinnituspinnad ja ketta hõõrdepinnad on ühesuguse üldkujuga.

Igast allpool osutatud katserühmast vähemalt ühe variandi puhul tehakse katsed, mis on sätestatud 10., 11. ja 12. lisas. Katserühmas valitakse selline variant varuosa katsetamiseks, mille puhul on kineetilise energia ja sellele vastava varuosa massi suhe suurim.

kus:

V max, i on sellise sõiduki maksimaalne valmistajakiirus, kuhu on paigaldatud varuosa (haagiste puhul eeldatakse, et vmax, i on vähemalt 80 km/h) m on katsemass, nagu määratletud 11. lisa punktis 3.2.1.2, 12. lisa punktis 3.2.1.2 ja 14. lisa punktis 4.2.1.2 mreplacement part, i on asjaomase sõiduki varuosa mass

5.3.6.1. Asenduspidurikettad

5.3.6.1.1. M1-, M2-, N1-, N2-, O1- ja O2-kategooria sõidukite asenduspiduriketaste katserühmade moodustamise kriteeriumid

5.3.6.1.1.1. 11. või 12. lisa punktides 1–4 sätestatud katsete katserühm.

Sellesse katserühma kuuluvad kõik pidurikettad, mille ketta välisläbimõõt ei erine rohkem kui 6 mm ja mille ketta paksus ei erine üle 4 mm.

5.3.6.1.1.2. Ühe materjalirühma piires peab iga eri materjali kohta esitama tõendusmaterjali selle kohta, et 11. ja 12. lisas esitatud nõuded on täidetud.

5.3.6.1.2. M3-, N3-, O3- ja O4-kategooria sõidukite asenduspiduriketaste katserühmade moodustamise kriteeriumid

5.3.6.1.2.1. 11. või 12. lisa punktides 1–4 sätestatud katsete katserühm.

Sellesse katserühma kuuluvad kõik pidurikettad, mille ketta välisläbimõõt ei erine rohkem kui 10 mm ja mille ketta paksus ei erine üle 4 mm.

5.3.6.1.2.2. Ühe materjalirühma piires peab iga eri materjali kohta esitama tõendusmaterjali selle kohta, et 11. ja 12. lisas esitatud nõuded on täidetud.

5.3.6.1.3. L1-, L2-, L3-, L4- ja L5-kategooria sõidukite asenduspiduriketaste katserühmade moodustamise kriteeriumid

5.3.6.1.3.1. 14. lisas sätestatud katsete katserühmad.

See katserühm hõlmab kõiki pidurikettaid, mis vastavad 15. lisas esitatud kriteeriumidele.

5.3.6.2. Asenduspiduritrumlid

5.3.6.2.1. M1-, M2-, N1-, N2-, O1- ja O2-kategooria sõidukite asenduspiduritrumlite katserühmade moodustamise kriteeriumid

5.3.6.2.1.1. 11. või 12. lisa punktides 1–4 sätestatud katsete katserühm.

Sellesse katserühma kuuluvad kõik piduritrumlid, mille trumli siseläbimõõt ei erine rohkem kui 30 mm ja mille trummelpiduriseadme (piduriklotsi) laius ei erine üle 10 mm

5.3.6.2.1.2. Ühe materjalirühma piires peab iga eri materjali kohta esitama tõendusmaterjali selle kohta, et 11. ja 12. lisas esitatud nõuded on täidetud.

5.3.6.2.2. M3-, N3-, O3- ja O4-kategooria sõidukite asenduspiduritrumlite katserühmade moodustamise kriteeriumid

5.3.6.2.2.1. 11. või 12. lisa punktides 1–4 sätestatud katsete katserühmad.

Piduritrumleid võib rühmitada katserühmadesse nii, et iga lubatud katserühma vahemik ulatub vähimast siseläbimõõdust kuni vähima siseläbimõõduni + 10 % ja mitte rohkem kui 40 mm trummelpiduri piduriklotsi laiusest.

5.3.6.2.2.2. Ühe materjalirühma piires peab iga eri materjali kohta esitama tõendusmaterjali selle kohta, et 11. ja 12. lisas esitatud nõuded on täidetud.

5.3.7. Asenduspiduriketaste ja -trumlite hindamine

5.3.7.1. Geomeetriline kontrollimine

Originaalsete osadega võrreldes kontrollitakse asenduspidurikettaid ja -trumleid järgmiste näitajate osas (vt ka 10. lisa).

a) Ketta/trumli läbimõõt ja sealhulgas hõõrdepindade läbimõõdud (kui ketaspiduril on sisseehitatud seisupiduritrummel, tuleb kontrollida mõlemat läbimõõtu).

b) Ketta paksus (originaalsed mõõtmed ja vähim lubatud kulumine) – koostepinnast suunaga välimise hõõrdepinna poole.

c) Koosteääriku paksus.

d) Kinnitusavade/poltide jaotusringjoone läbimõõt.

e) Kinnitusavade/poltide arv.

f) Koosteääriku läbimõõt.

g) Tsentreerimisviis (nt kas keskpoldiga või kinnituspoltide/tikkpoltidega).

h) Kui piduriketastel on sisseehitatud seisupiduritrumlid, hõõrdepinna laius ja uurete mõõtmed, kui on olemas soojuspaisumise uurded.

i) Ventileeritavate piduriketaste puhul lisaks: i) ventileerimise viis (sisemine/välimine); ii) ribide ja tugede arv; iii) õhukanali mõõde.

5.3.7.2. Tasakaalustusnõuded

Tasakaalustusnõuded asenduspiduriketaste/-trumlite puhul peavad olema kooskõlas asendatava originaalse osa kohta kehtivate nõuetega.

5.3.7.3. Hõõrdepindade kulumisnõuete hindamine

Järgida sõiduki tootja esitatud kriteeriume.

5.3.7.4. Katsed

Tehniline teenistus katsetab teatavat tüüpi asenduspiduriketaste/-trumlite (vt punkt 5.3.5) kõiki katserühmasid (vt punkt 5.3.6).

5.3.8. Katsearuanne

Koostatakse katsearuanne, mis sisaldab vähemalt käesoleva eeskirja 13. lisas sätestatud teavet.

6. PAKENDAMINE JA MÄRGISTAMINE

6.1. Pakendamise ja märgistamise nõuded, mis on seotud piduri asendushõõrdkatete komplekti tüübiga, trummelpiduri asendushõõrdkatte tüübiga ja trummelpiduri asendushõõrdkattega

6.1.1. Käesoleva eeskirja kohaselt tüübikinnituse saanud tüübile vastavaid piduri asendushõõrdkatete komplekte või trummelpiduri asendushõõrdkatteid turustatakse teljekomplektidena.

6.1.2. Iga teljekomplekt pakendatakse pitseeritud pakendisse, et oleks näha, kas seda on eelnevalt avatud.

6.1.3. Igal pakendil peavad olema järgmised andmed: 6.1.3.1. piduri asendushõõrdkatete komplektide või trummelpiduri asendushõõrdkatete arv pakendis; 6.1.3.2. tootja nimi või kaubamärk; 6.1.3.3. piduri asendushõõrdkatete komplektide või trummelpiduri asendushõõrdkatete mark ja tüüp; 6.1.3.4. sõidukid/teljed/pidurid, mille puhul võib pakendi sisu kasutada; 6.1.3.5. tüübikinnitusmärk.

6.1.4. Iga pakend peab sisaldama paigaldusjuhendit ühes UNECE ametlikus keeles, millele on lisatud vastav tekst selle riigi keeles, kus toodet müüakse, ning: 6.1.4.1. spetsiaalne viide lisaosadele; 6.1.4.2. nõue, et piduri asendushõõrdkatete komplekte või trummelpiduri asendushõõrdkatteid tuleks vahetada telje mõlemal poolel; 6.1.4.3. trummelpiduri asendushõõrdkatete puhul üldine soovitus kontrollida: kas piduriklots, rummutugi ja teljepolt on terved; ega piduriklots ei ole väändunud, deformeerunud või roostetanud; kasutatava needi tüüpi ja suurust; vajalikke neetimisvahendeid ja -jõudu; 6.1.4.4. lisaks tuleb kombineeritud pidurisüsteemide puhul (eeskirja nr 78 punkti 2.9 tähenduses) märkida tüübikinnituse saanud piduri hõõrdkatete komplektide kombinatsioon(id).

6.1.5. Igal piduri asendushõõrdkatete komplektil või trummelpiduri asendushõõrdkattel peavad alati olema järgmised tüübikinnitusega seotud andmed: 6.1.5.1. tüübikinnitusmärk; 6.1.5.2. tootmiskuupäev (vähemalt kuu ja aasta) või partii number; 6.1.5.3. piduri hõõrdkatte mark ja tüüp.

6.2. Asenduspiduriketaste ja -trumlite pakendamise ja märgistamise nõuded

6.2.1. Iga müüdav pakend peab sisaldama vähemalt järgmist teavet:

6.2.1.1. osa number;

6.2.1.2. mootorsõidukite puhul: sõiduki mark, tüüp, kaubamärk, asjaomane telg ja aeg, mil sõiduk oli tootmises; Kui sõiduki tootmises olemise aeg ei ole teada, võib lisada viite originaalse osa numbrile/tunnuskoodile;

6.2.1.3. haagiste puhul tuleb lisada viide originaalse osa numbrile/tunnuskoodile.

6.2.1.4. Igas pakendis peab olema paigaldusjuhend selle riigi keeles, kus see müügil on, 6.2.1.4.1. koos täpse viitega täiendavatele osadele; 6.2.1.4.2. paigaldusjuhendis peab olema nõue, et asendushõõrdkatete komplekte tuleb vahetada telje mõlemal poolel.

6.2.2. Märgistus

Igale käesoleva eeskirja kohaselt tüübikinnituse saanud pidurikettale/-trumlile tuleb kustumatult kanda vähemalt järgmised andmed:

6.2.2.1. tootja nimi või kaubamärk;

6.2.2.2. tüübikinnitusnumber;

6.2.2.3. osa number;

6.2.2.4. andmed, millega tagatakse tootmisprotsessi jälgitavus (nt kuupäev, partii number, lähtekoha kood);

6.2.2.5. piduriketta väikseim paksus või piduritrumli suurim lubatud siseläbimõõt.

7. VARUOSADE TÜÜBIKINNITUSE MUUTMINE JA LAIENDAMINE

7.1. Igast varuosas tehtavast muudatusest teatatakse tüübikinnituse andnud asutusele. Seejärel võib asutus kas:

7.1.1. võtta seisukoha, et tõenäoliselt ei avalda tehtud muudatused märgatavat kahjulikku mõju ning et varuosa vastab igal juhul endiselt nõuetele, või

7.1.2. nõuda katsetamise eest vastutavalt tehniliselt teenistuselt täiendavat katsearuannet.

7.2. Teade muudatuste tüübikinnituse andmise või andmata jätmise kohta koos muudatuste kirjeldusega edastatakse käesolevat eeskirja kohaldavatele 1958. aasta kokkuleppe osalistele punktis 4.4 sätestatud korras.

7.3. Tüübikinnituse laienduse andnud pädev asutus annab kõnealusele laiendusele seerianumbri ja teavitab sellest käesolevat eeskirja kohaldavaid 1958. aasta kokkuleppe osalisi, kasutades selleks käesoleva eeskirja 1. lisas esitatud näidisele vastavat teatisevormi.

8. TOOTMISE NÕUETELE VASTAVUS

8.1. Käesoleva eeskirja kohaselt tüübikinnituse saanud varuosad peavad olema valmistatud nii, et need vastavad kinnitatud tüübile.

8.2. Originaalsed osad, mille kohta tehakse taotlus punkti 3.2 kohaselt, loetakse vastavaks punkti 8 nõuetele.

8.3. Punkti 8.1 nõuete täitmise kontrollimiseks tehakse asjakohane tootmise kontrollimine. See hõlmab kasutatud tooraine ja osade kontrolli.

8.4. Tüübikinnituse omanik peab eelkõige:

8.4.1. tagama, et iga piduri asendushõõrdkatete komplekti ja trummelpiduri asendushõõrdkatte puhul tehakse statistiliselt kontrollitult ja juhusliku valiku alusel vähemalt käesoleva eeskirja punktis 5.2.2 kirjeldatud asjaomased katsed ning 9. lisas kirjeldatud asjaomased katsed vastavalt tavapärasele kvaliteeditagamise menetlusele. Seisupidurite hõõrdkatete komplektide puhul tehakse üksnes punktis 5.2.2 kirjeldatud nihketugevuse katse;

8.4.2. tagama, et iga asenduspiduriketta ja -trumli puhul tehakse statistiliselt kontrollitult ja juhusliku valiku alusel vähemalt käesoleva eeskirja 9. lisas kirjeldatud katsed vastavalt tavapärasele kvaliteeditagamise menetlusele;

8.4.3. tagama menetluste olemasolu toodete kvaliteedi efektiivseks kontrollimiseks;

8.4.4. omama juurdepääsu seadmetele, mis on vajalikud iga tüübikinnituse saanud tüübi vastavuse kontrollimiseks;

8.4.5. analüüsima toote omaduste ühtsuse kontrollimiseks ja tagamiseks iga liiki katsete tulemusi, võttes arvesse tööstuslikus tootmises lubatud hälbeid;

8.4.6. tagama, et katsetulemused salvestatakse ning et lisatud dokumendid on kättesaadavad haldusasutusega kokku lepitud ajavahemiku vältel;

8.4.7. tagama, et kui katse käigus ilmneb mis tahes näidise või katsetatava osa mittevastavus selle katsetüübi tingimustele, võetakse uued näidised ja katset korratakse. Tuleb teha kõik võimalik, et taastada asjaomase toodangu vastavus nõuetele.

8.5. Tüübikinnituse andnud pädev asutus võib igal ajal kontrollida igas tootmisüksuses kohaldatavaid nõuetele vastavuse kontrollimise meetodeid.

8.5.1. Igal kontrollimisel tuleb väliskontrollijale esitada katsearuanded ja toodangu kontrollimise aruanded.

8.5.2. Kontrollija võib pisteliselt valida näidiseid katsetamiseks tootja laboris. Näidiste väikseima arvu saab kindlaks määrata tootja tehtud kontrollimiste tulemuste põhjal.

8.5.3. Kui kvaliteet ei ole piisav või kui tundub, et tuleb kontrollida punkti 8.5.2 alusel tehtud katsete kehtivust, valib kontrollija välja näidised, mis saadetakse tüübikinnituskatsed teinud tehnilisele teenistusele.

8.5.4. Pädev asutus võib korraldada mis tahes käesoleva eeskirjaga ettenähtud katseid.

8.5.5. Pädeva asutuse heakskiidetud kontrollide tavapärane sagedus on üks kord aastas. Kui sellise kontrolli käigus saadakse tulemused, mis ei ole nõuetekohased, tagab pädev asutus, et võetakse kõik meetmed, mis on vajalikud selleks, et võimalikult kiiresti taastada toodangu vastavus nõuetele.

9. KARISTUSED TOOTMISE NÕUETELE MITTEVASTAVUSE KORRAL

9.1. Kui punktis 8.1 sätestatud nõuded ei ole täidetud, võib piduri asendushõõrdkatete komplekti või trummelpiduri asendushõõrdkatte tüübile käesoleva eeskirja kohaselt antud tüübikinnituse tühistada.

Kui punktis 8.1 sätestatud nõuded ei ole täidetud, võib asenduspiduritrumli või -ketta tüübile käesoleva eeskirja kohaselt antud tüübikinnituse tühistada.

9.2. Kui käesolevat eeskirja kohaldav kokkuleppeosaline tühistab tüübikinnituse, mille ta on eelnevalt andnud, teatab ta sellest käesoleva eeskirja 1A ja/või 1B lisas esitatud vormi abil kohe teistele käesolevat eeskirja kohaldavatele kokkuleppeosalistele.

10. TOOTMISE LÕPETAMINE

Kui tüübikinnituse omanik lõpetab täielikult eeskirja kohaselt tüübikinnituse saanud varuosa tootmise, teatab ta sellest tüübikinnituse andnud asutusele. Asjakohase teate kättesaamisel teatab asutus sellest teistele käesolevat eeskirja kohaldavatele 1958. aasta kokkuleppe osalistele käesoleva eeskirja 1A lisa või 1B lisa näidisele vastava teatisevormi abil.

11. TÜÜBIKINNITUSKATSETE EEST VASTUTAVATE TEHNILISTE TEENISTUSTE JA TÜÜBIKINNITUSASUTUSTE NIMED JA AADRESSID

Käesolevat eeskirja kohaldavad 1958. aasta kokkuleppe osalised edastavad Ühinenud Rahvaste Organisatsiooni sekretariaadile tüübikinnituskatsete eest vastutavate tehniliste teenistuste nimed ja aadressid ning nende haldusasutuste nimetused ja aadressid, kes väljastavad tüübikinnitusi ja kellele tuleb saata teistes riikides välja antud tõendid tüübikinnituse andmise, laiendamise, andmata jätmise, tühistamise või tootmise lõpetamise kohta.

12. ÜLEMINEKUSÄTTED

12.1. Alates 02-seeria muudatuste ametlikust jõustumiskuupäevast ei tohi ükski käesolevat eeskirja kohaldav kokkuleppeosaline keelduda tüübikinnituse andmisest käesoleva eeskirja alusel, mida on muudetud 02-seeria muudatustega.

12.2. Ka pärast 02-seeria muudatuste jõustumiskuupäeva jäävad kehtima piduri hõõrdkatete komplektide ja trummelpiduri hõõrdkatete 01-seeria muudatuste kohased tüübikinnitused ning eeskirja kohaldavad kokkuleppeosalised aktsepteerivad neid jätkuvalt ega keeldu käesoleva eeskirja 01-seeria muudatuste kohaste tüübikinnituste laienduste andmisest.

12.3. Käesolevat eeskirja kohaldavad kokkuleppeosalised lubavad jätkuvalt paigaldada kasutuses olevale sõidukile või kasutada kasutuses oleval sõidukil piduri asendushõõrdkatete komplekte, mis on saanud tüübikinnituse käesoleva eeskirja originaal- ehk muutmata kuju kohaselt.

(1) Käesolevas eeskirjas esinevaid viiteid eeskirjadele nr 13, 13-H või 78 käsitatakse viidetena ka muudele rahvusvahelistele eeskirjadele, nagu direktiiv 71/320/EMÜ, millega kohaldatakse eeskirjadega nr 13, 13-H ja 78 sarnaseid tehnilisi nõudeid. Vastavalt tõlgendatakse ka viiteid eeskirjade konkreetsetele osadele.

(2) Seda ei kohaldata varuosade võimalike lisafunktsioonide suhtes, nagu näiteks kiiruse mõõtmine sisseehitatud spidomeetriga või rataste juhtimine piduriga kokkuehitatud rummude puhul.

(3) Kui sellised piduri hõõrdkatted turul puuduvad, võib teise võimalusena kasutada punktis 8.2 nimetatud hõõrdkatteid.

(4) 1958. aasta kokkuleppe osaliste tunnusnumbrid on esitatud sõidukite ehitust käsitleva konsolideeritud resolutsiooni (R.E.3) 3. lisas (dokument ECE/TRANS/WP.29/78/Rev.2/Amend.1).

(5) Kui taotleja taotleb eeskirja nr 90 kohast tüübikinnitust, esitab tüübikinnitusasutus teabe vastavalt eeskirja nr 13 2. lisa 1. liitele või eeskirja nr 13-H 1. lisa liitele. Seda teavet antakse üksnes seoses eeskirja nr 90 kohaste tüübikinnitustega.

(6) Halvima võimaluse analüüs peab hõlmama järgmisi tehnilisi näitajaid (vähemalt) iga sõidukitüübi kohta, millel kasutatakse hõõrdkatteid:

a) piduriketta läbimõõt;

b) piduriketta paksus;

c) ventileeritav või mitteventileeritav piduriketas;

d) kolvi läbimõõt;

e) rehvi dünaamiline veereraadius;

f) sõiduki mass;

g) telje mass ja teljele langeva pidurdusjõu osakaal;

h) sõiduki suurim kiirus.

Katsetingimused täpsustatakse katsearuandes.

(7) Vt joonealune märkus 6.

(8) Vt joonealune märkus 6.

(9) Kõnealune katse on lisatud, et tagada toodangu nõuetele vastavus. Miinimumväärtused ja lubatud hälbed kooskõlastatakse tehnilise teenistusega.

(10) Ei kohaldata ujuvketta puhul.

(11) Ra-väärtus ISO 1302:2002 kohaselt.

(12) Ra ISO 1302:2002 kohaselt.